**Audició: Into the Unknown (Frozen II)**

**Into the Unknown (2019)** és una de les cançons de la pel·lícula d’animació Frozen II. Aquestes pel·lícules de la factoria Disney es caracteritzen per tenir cançons excel·lents que són recordades durant molts anys. Cançons com "Bajo el mar" (La Sirenita), "Busca lo más vital" (El libro de la Selva) o "Un mundo ideal" (Aladdín) perduren encara avui, més de 20 anys després de la seva publicació. Podem dir aquestes pel·lícules, igual que Frozen II, són musicals perquè tenen diverses cançons que complementen l’argument.

Les cançons de Frozen II estan compostes per Kristen Anderson-Lopez i Robert Lopez, compositors també de les cançons de la primera pel·lícula de Frozen i les cançons de Coco. La versió original en anglès està cantada per Idina Menzel, tot i que s’han fet versions en diferents idiomes. En aquesta activitat presento 3 versions diferents d'aquesta mateixa cançó: l’original de la pel·lícula, una versió del grup Panic! at the Disco i una versió interpretada per una big band.

**Versió interpretada per una big band:**

<https://www.youtube.com/watch?v=ShIoFhwGWTs>

**Versió original de la pel·lícula interpretada per Idina Menzel (Elsa):**

<https://www.youtube.com/watch?v=gIOyB9ZXn8s>

**Versió més rockera del grup Panic! At the Disco:**

<https://www.youtube.com/watch?v=jp-CVYGEsjg>

**Després de veure els tres vídeos respon:**

1. En el primer vídeo (Versió Big Band) hi ha:
	1. 3 instruments de vent:
	2. 2 instruments elèctrics:
2. En el primer vídeo quin és el primer instrument que surt? I l’últim?
3. En el primer vídeo quin instrument consideres que té més importància perquè porta la melodia de la cançó tota l’estona?
4. Portant la pulsació amb els dits sabries dir quin compàs té la peça? Binari (2 temps), ternari (3 temps) o quaternari (4 temps)?
5. Digues com a mínim 2 diferències entre el segon vídeo (Versió original) i el tercer (Versió Panic! At the Disco). Pensa en qui canta (veu), els instruments que acompanyen, el ritme...
6. Quin dels tres t’ha agradat més? Per què?